ปกติประจำเดือนมาตรงทุกเดือนประจำเดือนหมดครั้งล่าสุด วันที่ 1 ธันวาคม 2562 แต่วันนี้วันที่ 3 มกราคม 2563 แล้วแต่ประจำเดือนยังไม่มา ซึ่งมีเพศสัมพันธ์แบบไม่ป้องกันเมื่อวันที่15ธันวาคม2562 แต่หลั่งข้างนอก แล้วกินยากินฉุกเฉินภายใน24ชม. แต่เคยกินยาคุมฉุกเฉินไปแล้ว1ครั้ง จะท้องไหมค่ะ
สวัสดีค่ะ ถ้ามีการใช้ยาคุมกำเนิดฉุกเฉินอย่างถูกต้องโอกาสตั้งครรภ์มีน้อยยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นประจำเดือนอาจคลาดเคลื่อนได้ แต่สุดท้ายแล้วควรจะมาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก